Z A P I S N I K
18. sjednice Vijeća Mjesnog odbora Vrapče - centar održane 6. listopada 2026. 
Zagreb, Ilica 421 s početkom u 18,30 sati

Nazočni članovi Vijeća:
Aleksandar Golub, Biba Kuzmić, Željka Mandurić, Davor Škariot, Ozren Tkalčec Krznarić, Snježana Vidaković, Damir Vucić i Dinko Kobešćak.

Odsutni članovi Vijeća :
Zvonimir Marić.

Predsjedava gospodin Dinko Kobešćak, predsjednik Vijeća.

Zapisnik vodi: Dinko Kobešćak


Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.

Predsjednik Vijeća daje zapisnik 17. sjednice na verifikaciju.
Vijeće prihvaća tekst Zapisnika 17. sjednice Vijeća, bez izmjena.

Na prijedlog predsjednika Vijeće jednoglasno utvrđuje 


DNEVNI  RED

	1. 
	Zaključak o redovnom korištenju prostora Mjesnog odbora Vrapče - centar - donošenje zaključka

	2. 
	Zaključak o prijedlozima za investicijsko ili redovito održavanje Mjesnog odbora Vrapče - centar za 2027.– donošenje zaključka

	3. 
	Pitanja, prijedlozi i obavijesti




Ad1. Zaključak o redovnom korištenju prostora Mjesnog odbora Vrapče - centar - donošenje zaključka

Uvodno obrazloženje iznosi Predsjednik Vijeća Dinko Kobešćak.

U raspravi sudjeluju: Ozren Tkalčec Krznarić, Snježana Vidaković i Dinko Kobešćak, 


Vijeće jednoglasno donosi


Zaključak  o redovnom korištenju prostora Mjesnog odbora Vrapče - centar

(Zaključak se prilaže ovom zapisniku i njegov je sastavni dio.)

Ad2. Zaključak o prijedlozima za investicijsko ili redovito održavanje Mjesnog odbora Vrapče - centar za 2027.– donošenje zaključka

Uvodno obrazloženje iznosi Predsjednik Vijeća Dinko Kobešćak.

U raspravi nitko ne sudjeluje.

Vijeće jednoglasno donosi


Zaključak  o prijedlozima za investicijsko ili redovito održavanje Mjesnog odbora Vrapče - centar za 2027.

(Zaključak se prilaže ovom zapisniku i njegov je sastavni dio.)

Ad3. Pitanja, prijedlozi i obavijesti

Nije bilo pitanja, prijedloga niti obavijesti.

Predsjednik najavljuje da je sljedeća sjednica Vijeća planirana za 3.11.2026.

Sjednica je završila u 19:12 sati.

KLASA: 024-08/26-003/2106
URBROJ: 251-13-11-3/014-26-2
Zagreb, 6. listopada 2026.

Zapisnik uredio: Mislav Lukšić

Vijeća Mjesnog odbora 

Dinko Kobešćak


  	Na temelju članka 9. Odluke o davanju na korištenje prostora mjesne samouprave (Službeni glasnik Grada Zagreba 20/26) i članka 28. Poslovnika o radu Vijeća Mjesnog odbora Vrapče - centar, Vijeće Mjesnog odbora Vrapče - centar, na 18. sjednici, 6. listopada 2026., donijelo je

ZAKLJUČAK
o redovnom korištenju prostora

1. Vijeće je razmotrilo zaprimljene prijave za redovno korištenje prostora Vrapče – centar, Ilica 421. 

2. Vijeće odobrava redovno korištenje prostora u razdoblju od 28. rujna 2026. do 31. kolovoza 2027., bez naknade:

· Ured 7,  Škola za medicinske sestre Vrapče, 8:00-15:00 svaki ponedjeljak, utorak, srijedu, četvrtak i petak,
· Ured 8, Škola za medicinske sestre Vrapče, 8:00-15:00 svaki ponedjeljak, utorak, srijedu, četvrtak i petak,
· Ured 9, Škola za medicinske sestre Vrapče, 8:00-15:00 svaki ponedjeljak, utorak, srijedu, četvrtak i petak,
· Ured 1, Matica umirovljenika Vrapče, 14:00-17:00 svaki utorak, srijedu i četvrtak.

3. Vijeće odbija sljedeće prijave za redovno korištenje prostora:

· Ured 11, Matica umirovljenika Vrapče, svaki utorak 11:00-13:00 sati, svaku srijeda 16:00-18:00 sati i četvrtak od 11:00-13:00 sati (dodjela prostora odgađa se do daljnjeg, radi dodatnih konzultacija s korisnikom i usuglašavanja alternativnog termina korištenja prostora)
· Ured 11, Matica umirovljenika Vrapče, svaki ponedjeljak i četvrtak 17:00-19:00 sati (dodjela prostora odgađa se do daljnjeg, radi dodatnih konzultacija s korisnikom i usuglašavanja alternativnog termina korištenja prostora). 

4. Ovaj zaključak bit će dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost.

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Mjesnog odbora Vrapče – centar na 18. sjednici, 6. listopada 2026., donijelo je


Z A K L J U Č A K
o prijedlozima za investicijsko ili redovno održavanje
prostora Mjesnog odbora Vrapče - centar


1. Vijeće Mjesnog odbora Vrapče – centar razmatralo je prijedloge za investicijsko održavanje prostora Mjesnog odbora Vrapče – centar za 2027.

2. Vijeće predlaže :
· postavljanje zavjese za kazališnu pozornicu u dvorani „A“ u dvorišnoj zgradi
· popravak nosive drvene grede u tavanskoj prostoriji u uličnoj zgradi

3. Ovaj zaključak dostavlja se Vijeću Gradske četvrti Podsused – Vrapče.

